.td_uid_2_61e16646d7507_rand.td-a-rec-img{text-align:left}.td_uid_2_61e16646d7507_rand.td-a-rec-img img{margin:0 auto 0 0} Persuni b'diżabilità minn tliet ċentri ta' matul il-jum fi ħdan Aġenzija Sapport ingħaqdu f'inizjattiva permezz ta' konnessjoni virtwali bl-użu ta' tablets. It-tablets li ntużaw għal din l-inizjattiva ġew mislufa lil persuni b'diżabilità ftit xhur ilu, bħala parti minn ftehim bejn l-Aġenzija Residenza Malta u Aġenzija Sapport. Il-ftehim ikopri l-iffinanzjar ta' 30 tablet u kuntratti tal-internet għall-użu ta' persuni b'diżabilità. Waqt l-attività attendew il-Ministru għall-Inklużjoni, il-Kwalità tal-Ħajja u l-Volontarjat Julia Farrugia Portelli u s-Segretarju Parlamentari għaċ-Ċittadinanza u l-Komunitajiet Alex Muscat, li pparteċipaw huma stess f'sessjonijiet prattiċi ta' tisjir u ppjanar tal-ikel flimkien ma' persuni b'diżabilità minn ċentri differenti. Dawn it-tablets servew ukoll għal tagħlim fuq l-użu tal-IT, sabiex dawn il-persuni jitgħallmu jkunu aktar indipendenti fejn tidħol it-teknoloġija. Ipparteċipaw żewġ persuni b'diżabilità miċ-ċentru ta' Baħar iċ-Ċagħaq, sitt persuni b'diżabilità miċ-ċentru ta' Mtarfa Resource b'kollegament virtwali, u tliet persuni b'diżabilità miċ-ċentru ta' Fleur-de-Lys ukoll b'kollegament virtwali, akkumpanjati minn support workers. Il-Kap Eżekuttiv ta' Aġenzija Sapport, Ruth Rose Sciberras qalet li bis-saħħa tat-teknoloġija, mhux biss qed jilħqu u jinkludu lil dawk il-persuni b'diżabilità li għal xi raġuni ma jistgħux jattendu ċ-ċentri permezz ta' konnessjoni virtwali, imma qegħdin joħolqu ċirku akbar ta' interazzjoni fejn il-klijenti jistgħu jikkomunikaw, jibnu ħbiberiji u jitgħallmu ħiliet ġodda flimkien anke bejn ċentri differenti. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e16646d7fd5_rand.td-a-rec-img{text-align:left}.td_uid_3_61e16646d7fd5_rand.td-a-rec-img img{margin:0 auto 0 0}